Rettens dom (Niende Afdeling) af 12. marts 2020 – LL-Carpenter mod Kommissionen
(Sag T-531/18)
»Konkurrence – karteller – markedet for motorkøretøjer i Den Tjekkiske Republik – afgørelse om afvisning af en klage – artikel 7 i forordning (EF) nr. 773/2004 – artikel 13, stk. 2, i forordning (EF) nr. 1/2003 – begrundelsespligt«
1.      Konkurrence – administrativ procedure – undersøgelse af klager – beslutning fra Kommissionen om at henlægge sagen – Kommissionens skøn – grænser – begrundelse for afgørelsen om henlæggelse – rækkevidde – domstolsprøvelse – rækkevidde
(Art. 101 TEUF og 102 TEUF, art. 105, stk. 1, TEUF og art. 296 TEUF; Rådets forordning nr. 1/2003, art. 13, stk. 2)
(jf. præmis 42, 43, 70 og 90)
2.      Konkurrence – kompetencefordeling mellem Kommissionen og de nationale konkurrencemyndigheder – Kommissionens afgørelse om at henlægge en allerede behandlet klage, der er blevet afvist af en national konkurrencemyndighed – rækkevidde
(Art. 101 TEUF og 102 TEUF; Rådets forordning nr. 1/2003, art. 5 og art. 13, stk. 2)
(jf. præmis 45, 47, 48, 53 og 54)
3.      Konkurrence – administrativ procedure – undersøgelse af klager – Kommissionens fastlæggelse af prioriteter – Kommissionens pligt til at træffe beslutning om, hvorvidt der foreligger en overtrædelse – foreligger ikke – hensyntagen til Unionens interesse forbundet med oplysningen af en sag – Kommissionens skøn – grænser
(Art. 101 TEUF og 102 TEUF; Rådets forordning nr. 1/2003; Kommissionens forordning nr. 773/2004, art. 7, stk. 2)
(jf. præmis 64-69)
4.      Institutionernes retsakter – begrundelse – forpligtelse – rækkevidde – anbringende om, at begrundelsen mangler eller er utilstrækkelig – anbringende om, at begrundelsen er urigtig – sondring
(Art. 296 TEUF)
(jf. præmis 89 og 97)
5.      Institutionernes retsakter – anmeldelse – forkyndelse – underretning – fejl – retsvirkninger
(Art. 263, stk. 6, TEUF)
(jf. præmis 110)
6.      Annullationssøgsmål – Unionens retsinstansers kompetence – påstand om, at en institution meddeles et påbud – afvisning
(Art. 263 TEUF og art. 266, stk. 1, TEUF)
(jf. præmis 120 og 121)
7.      Retslig procedure – bevisoptagelse – vidneafhøring – Rettens skønsbeføjelser
(Rettens procesreglement, art. 91)
(jf. præmis 124)
Angående
Søgsmål i henhold til artikel 263 TEUF med påstand om annullation af Kommissionens afgørelse C(2018) 4138 final af 26. juni 2018 om afvisning af en klage indgivet af sagsøgeren vedrørende tilsidesættelser af artikel 101 TEUF og 102 TEUF, som angiveligt er begået af virksomheder tilhørende koncernen Subaru på området for distribution af motorkøretøjer – Carpenter/Subaru).
Konklusion
1)
Europa-Kommissionen frifindes.
2)
LL-CARPENTER s. r. o. betaler sagsomkostningerne.